CELEX: 32017R1550
Language: lt
Date: 2017-07-14 00:00:00
Title: 2017 m. liepos 14 d. Komisijos deleguotasis reglamentas (ES) 2017/1550, kuriuo pridedamas priedas prie Europos Parlamento ir Tarybos reglamento (ES) 2016/1076, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi ekonominės partnerystės susitarimai arba ketinama juos sudaryti

15.9.2017   
            
            
               LT
            
            
               Europos Sąjungos oficialusis leidinys
            
            
               L 237/57
            
         KOMISIJOS DELEGUOTASIS REGLAMENTAS (ES) 2017/1550
   2017 m. liepos 14 d.
   kuriuo pridedamas priedas prie Europos Parlamento ir Tarybos reglamento (ES) 2016/1076, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi ekonominės partnerystės susitarimai arba ketinama juos sudaryti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1076, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi ekonominės partnerystės susitarimai arba ketinama juos sudaryti (1), ypač į jo 4 straipsnio 3 dalį ir 22 straipsnį,
   kadangi:
   
               (1)
            
            
               Reglamentu (ES) 2016/1076 Afrikos, Karibų jūros ir Ramiojo vandenyno (AKR) valstybių, kurios yra sudariusios arba ketina sudaryti susitarimus, kuriais sudaromi ekonominės partnerystės susitarimai (EPS) su ES, kilmės produktams taikoma patekimo į rinką tvarka;
            
         
               (2)
            
            
               Europos Sąjungos bei jos valstybių narių ir PAVB EPS valstybių ekonominės partnerystės susitarimas (toliau – ES ir PAVB EPS) laikinai taikomas nuo 2016 m. spalio 10 d.;
            
         
               (3)
            
            
               Reglamento (ES) 2016/1076 4 straipsnio 3 dalimi ir 22 straipsniu Komisijai suteikiami įgaliojimai priimti deleguotąjį aktą, kuriuo prie Reglamento pridedamas priedas, kuriuo nustatoma patekimo į Europos Sąjungą tvarka, taikytina Pietų Afrikos kilmės produktams, atsižvelgiant į tai, kad atitinkamos prekybos, plėtros ir bendradarbiavimo susitarimo (toliau – PPBS) nuostatos pakeičiamos atitinkamomis ES ir PAVB EPS nuostatomis,
            
         PRIĖMĖ ŠĮ REGLAMENTĄ:
   1 straipsnis
   Prie Reglamento (ES) 2016/1076 pridedamas V priedas, kuriuo nustatoma Pietų Afrikos kilmės produktų importui į ES taikoma patekimo į rinką tvarka, nurodyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 185, 2016 7 8, p. 1.
   
      PRIEDAS
      „
            V PRIEDAS
            
               ES MUITAI PIETŲ AFRIKOS KILMĖS PRODUKTAMS
            
            Pietų Afrikos kilmės produktai į ES importuojami laikantis PAVB EPS I priede nustatytos Pietų Afrikai taikomos tvarkos, kaip nustatyta to susitarimo 24 straipsnio 2 dalyje.
            Pietų Afrikai taikomi šio reglamento 9–20 straipsniai.
         “